Začasni dogovor spoštuje strukturo programov Interreg, ki so razdeljeni na štiri sklope, vključno z novim sklopom, namenjenim sodelovanju z najbolj oddaljenimi regijami EU. Potrjuje tudi splošno dodelitev finančnih sredstev in ravnovesje med sklopi, kar omogoča, da instrument doseže svoje cilje. Vključuje tudi več določb o poenostavitvah, skladnih s predlogom Komisije, o skladih za male projekte (člen 25), o tehnični pomoči (člen 27), uporabi možnosti poenostavljenega obračunavanja stroškov (člen 53 uredbe o skupnih določbah) ali mehanizmih revizije in preverjanja (poglavje VI).

Cilj predloga za uredbo o Interreg je oblikovati specifične določbe, ki bi urejale evropsko teritorialno sodelovanje, ter podrobno določiti in dopolniti določbe iz Uredbe EU 2021/ ... Evropskega parlamenta in Sveta o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo in o finančnih pravilih zanje ter za Sklad za azil, migracije in vključevanje, Sklad za notranjo varnost in Instrument za finančno podporo na področju upravljanja meja in vizumske politike (v nadaljnjem besedilu: uredba o skupnih določbah), ki urejajo uresničevanje in izvajanje sistema Evropskega sklada za regionalni razvoj.

·ponovna uvedba programov „Urbact“ in „Interreg Europe“ v okviru sklopa medregionalnega sodelovanja;

·potrditev tematske osredotočenosti v skladu s členom 15(1) na tri cilje politike, vključno s ciljem politike št. 2 (bolj zelena in nizkoogljična Evropa), z dodatno obveznostjo vključitve cilja politike št. 4 (bolj socialna Evropa) za notranje kopenske meje. Zahteve glede tematske osredotočenosti na specifična cilja na področju Interreg, in sicer „boljše upravljanje sodelovanja“ ter „varnejša in bolj varovana Evropa“, pa so bile po drugi strani revidirane in so postale neobvezne, in sicer v okviru zadevnih zgornjih meja 20 % oziroma 5 % sredstev, dodeljenih programu. Pri transnacionalnem sodelovanju je bila uskladitev s prednostnimi nalogami makroregijskih strategij in strategij morskih bazenov prilagojena na 80 %;

·Uvedba obveznosti za podporo projektom z omejenim finančnim obsegom, tudi prek skladov za male projekte, da se spodbudi podpora ukrepom za stike med ljudmi in malim projektom;

·Prenos medregionalnih naložb v inovacije v uredbo o ESRR/Kohezijskem skladu ob zmanjšanju sredstev, pri čemer se ohranijo in pojasnijo cilji in mehanizmi, ki jih predlaga Komisija;

·prilagoditev nekoliko povečanih stopenj predfinanciranja in sofinanciranja v skladu z uredbo o skupnih določbah. Stopnje predfinanciranja in sofinanciranja, skupaj s stopnjo podpore v okviru tehnične pomoči, so bile določene tudi za zunanje programe, vključno s podporo iz instrumenta za predpristopno pomoč (IPA), instrumenta za sosedstvo ter razvojno in mednarodno sodelovanje (NDICI) in Sklepa o pridružitvi čezmorskih držav in ozemelj;

·Potrditev finančnih sredstev, vključno z okrepitvijo sklopov A in D, kot je podrobno opisano zgoraj, s poznejšo razdelitvijo sredstev:

·5 813 milijonov EUR za čezmejno sodelovanje,

·1 466 milijonov EUR za transnacionalno sodelovanje,

·490 milijonov EUR za medregionalno sodelovanje,

·281 milijonov EUR za najbolj oddaljene regije,

Čeprav Komisija na splošno ni mogla prepričati Sveta glede njenega predloga o zavezujoči tematski osredotočenosti za posebne cilje na področju Interreg in o racionalizaciji pomorskega sodelovanja v okviru transnacionalnega sodelovanja, se upoštevajo struktura predloga in njegovi glavni mehanizmi izvajanja. Dogovor zlasti omogoča nadaljevanje programa PEACE PLUS za podporo miru in spravi v obmejnih grofijah Irske in Severne Irske, potrjuje nov sklop o najbolj oddaljenih regijah in vključitev sodelovanja na zunanjih mejah ob prilagoditvi določb.

Sprejete spremembe tako ohranjajo splošno strukturo predloga Komisije, njegove vire in zmožnost doseganja ciljev na področju sodelovanja, za katere si ta instrument prizadeva.

4.Zaključek

Komisija podpira rezultate medinstitucionalnih pogajanj in zato sprejema stališče Sveta.